Diari Oficial de la Generalitat Valenciana


Sumari del DOGV 2831, del 20-09-1996 (1996/839260)

RESOLUCIÓ de 25 de juny de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda tenir per incoat l'expedient de delimitació de l'entorn de protecció de l'Església de Santa Maria d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2831

Data del DOGV
:   20-09-1996

Secció del DOGV
:   ALTRES DISPOSICIONS

Número del document
:   1996/839260


Data del document
:   25-06-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 25 de juny de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda tenir per incoat l'expedient de delimitació de l'entorn de protecció de l'Església de Santa Maria d'Alacant.   
Atés que per Reial Decret 428/1983, de 25 de gener, es va declarar monument historicoartístic, de caràcter provincial, l'església de Santa Maria d'Alacant (BOE 05.03.83).  
Vist l'informe del Servei de Patrimoni Arquitectònic favorable a la incoació de l'expedient de delimitació de l'entorn de protecció d'aquest monument.  
Atés el que es disposa en els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desenvolupament parcial de la dita llei, modificat per Reial Decret 64/1994, de 21 de gener, la Direcció General de Patrimoni Artístic ha resolt:  
Primer  
Incoar expedient de delimitació de l'entorn de protecció de l'església de Santa Maria d'Alacant.  
L'entorn de protecció queda delimitat als annexos que s'adjunten a aquesta resolució.  
Segon  
Seguir amb la tramitació de l'expedient, segons les disposicions vigents.  
Tercer  
Comunicar aquesta resolució a l'alcalde president de l'Ajuntament d'Alacant i fer-li saber que, d'acord amb el que s'estableix en l'article 19, en relació amb l'11 de la Llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
Quart  
Que d'acord amb el que es disposa en l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, modificat per Reial Decret 64/1994, de 21 de gener, es notifique aquesta resolució als interessats, als efectes escaients.  
Cinqué  
Que aquesta resolució amb els seus annexos es publique en el Diari Oficial de la Generalitat Valenciana i en el Butlletí Oficial de l'Estat.  
Cosa que es fa pública als efectes escaients.  
València, 25 de juny de 1996.- La directora general de Patrimoni Artístic. Carmen Pérez García.  
ANNEX I  
Motivació de la delimitació proposada  
El criteri general seguit per a la delimitació de l'entorn de protecció de l'església de Santa Maria, consisteix a incloure dins la seua àrea els següents elements urbans:  
- Parcel·les que limiten directament amb el que ocupa el bé d'interés cultural (BIC), podent afectar alhora tant visualment com físicament qualsevol intervenció que es realitze sobre aquestes parcel·les.  
- Parcel·les que donen al mateix espai públic que el BIC i que constitueixen el seu entorn visual i ambiental immediat, en què qualsevol intervenció que es realitze pot representar una alteració de les condicions de percepció d'aquest entorn o del caràcter de l'espai urbà.  
- Espais públics en contacte directe amb el BIC i les parcel·les enumerades anteriorment i que constitueixen part de l'ambient urbà immediat seu.  
- Edificacions o qualsevol element del paisatge urbà que, encara que no tenint una situació d'immediatesa amb el BIC, n'afecten de forma fonamental la percepció.  
ANNEX II  
àrea de protecció  
A) Descripció literal de la delimitació  
Origen. Punt A. Prolongació mitgera de llevant número 7 comuna amb la número 8 del Paseíto de Ramiro amb l'eix del carrer de Jorge Juan.  
Recorregut. Sentit horari.  
Línia delimitadora. Eix del carrer de Jorge Juan sentit oest fins que es troba amb la mitgera de ponent de la casa número 23 del carrer de Jorge Juan. Allí entra a l'illa de cases i continua per la mitgera oest del número 6 comuna al número 4 del carrer de Villavieja; ix a aquest carrer i es prolonga fins arribar a l'eix del carrer i gira a llevant pel mateix lloc, fins que es troba amb la prolongació de la mitgera oest del número 7 del carrer de Villavieja. Recorre les mitgeres d'aquesta propietat fins que ix al carrer de l'Institut on busca el seu eix. Segueix per l'eix del carrer de l'Institut en sentit nord fins que es troba amb l'eix del carrer de la Basseta. Discorre per l'eix d'aquest carrer cap a l'est fins l'encreuament amb l'eix del carrer de Barceló. Continua per l'eix d'aquesta última fins que arriba a la prolongació de la mitgera nord de la casa número 11 del carrer de Villavieja. Trenca i s'introdueix en aquesta illa de cases i la següent, travessant el carrer de Luzán per les mitgeres al nord de les edificacions 11, 13, 15, 17, 19 i 21 del carrer de Villavieja i 3 del carrer de Viriat. Ix al carrer de Viriat i baixa en sentit sud pel seu eix fins l'eix del carrer de Villavieja. Gira a llevant per l'eix d'aquest carrer fins que es troba amb la prolongació de la mitgera de llevant del número 14 del carrer de Villavieja (número 7 al Paseíto de Ramiro), discorre cap al sud per aquesta mitgera fins que arriba al punt A d'origen.  
B) Descripció gràfica.  
S'adjunta plànol.